**ZMLUVA O ZABEZPEČENÍ BEZPEČNOSTNO-TECHNICKEJ SLUŽBY,**

**ČINNOSTI TECHNIKA POŽIARNEJ OCHRANY A PRACOVNEJ ZDRAVOTNEJ**

**SLUŽBY č. \_\_\_\_\_\_\_\_\_\_\_\_\_\_**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

**Článok I**

**Zmluvné strany**

* 1. Objednávateľ:

obchodné meno: CULTUS Ružinov, a.s.

sídlo: Ružinovská 28, 820 09 Bratislava

konajúc: František Fabián - predseda predstavenstva

\_\_\_\_\_\_\_\_\_\_\_\_ - člen predstavenstva

IČO: 35 874 686

DIČ: 2021773941

IČ DPH: SK2021773941

bankové spojenie: Tatra banka, a.s.

IBAN: SK32 1100 0000 0026 2670 5802

registrácia: v Obchodnom registri na Okresnom súde Bratislava I, oddiel: Sa, vložka č. 3262/B

(ďalej len „objednávateľ“)

* 1. Dodávateľ:

obchodné meno/názov: \_\_\_\_\_\_\_\_\_\_\_

sídlo/miesto podnikania: \_\_\_\_\_\_\_\_\_\_\_

IČO: \_\_\_\_\_\_\_\_\_\_\_

DIČ: \_\_\_\_\_\_\_\_\_\_\_

IČ DPH: \_\_\_\_\_\_\_\_\_\_\_

bankové spojenie: \_\_\_\_\_\_\_\_\_\_\_

IBAN: \_\_\_\_\_\_\_\_\_\_\_

registrácia: \_\_\_\_\_\_\_\_\_\_\_

Je/Nie je platca DPH

(ďalej len ako „dodávateľ“)

(objednávateľ a dodávateľ ďalej spolu aj ako „zmluvné strany“)

**Článok II**

**Predmet zmluvy**

2.1 Zmluvné strany uzatvárajú túto zmluvu na základe uskutočneného verejného obstarávania, v ktorom dodávateľ predložil víťaznú cenovú ponuku.

2.2 Dodávateľ sa zaväzuje pre objednávateľa zabezpečiť nasledovné činnosti:

a) výkon bezpečnostno-technických služieb zabezpečujúcich ochranu zdravia pri práci podľa zákona č. 124/2006 Z. z. o bezpečnosti a ochrane zdravia pri práci v platnom znení,

b) výkon činnosti technika požiarnej ochrany (ďalej aj „TPO“) podľa zákona č. 314/2001 Z. z. o ochrane pred požiarmi v platnom znení a

c) zabezpečenie pracovnej zdravotnej služby (ďalej aj „PZS“) podľa zákona č. 355/2007 Z. z. o ochrane, podpore a rozvoji verejného zdravia v platnom znení,

a to v rozsahu činností uvedených v čl. IV tejto zmluvy.

2.3 Objednávateľ sa zaväzuje za činnosť podľa bodu 2.2 tohto článku zmluvy platiť dodávateľovi odplatu podľa čl. V tejto zmluvy.

**Článok III**

**Odborná spôsobilosť**

3.1 Objednávateľ týmto vyhlasuje, že spĺňa všetky požiadavky na výkon funkcie autorizovaného bezpečnostného technika a technika požiarnej ochrany podľa zákona č. 124/2006 Z. z. o bezpečnosti a ochrane zdravia pri práci v platnom znení resp. zákona č. 314/2001 Z. z. o ochrane pred požiarmi v platnom znení a ako aj všetky predpoklady na zabezpečenie pracovnej zdravotnej služby podľa zákona č. 355/2007 Z. z. o ochrane, podpore a rozvoji verejného zdravia v platnom znení v rozsahu potrebnom pre plnenie tejto zmluvy. Prílohou tejto zmluvy sú doklady preukazujúce splnenie podmienok podľa predchádzajúcej vety.

**Článok IV**

**Práva a povinnosti dodávateľa**

4.1 Dodávateľ sa zaväzuje, že pre objednávateľa zabezpečí nasledovné činnosti:

1. Podľa zákona č 124/2006 Z. z. o bezpečnosti a ochrane zdravia pri práci v platnom znení:

a) poskytovať poradenské služby v oblasti odborných, metodických, organizačných, kontrolných, koordinačných, vzdelávacích úloh a iných úloh pri zaisťovaní bezpečnosti a ochrany zdravia pri práci, najmä z hľadiska primeranosti pracovných priestorov a stavieb, pracovných procesov a pracovných postupov, pracovných prostriedkov a iných technických zariadení, pracovného prostredia a ich technického, organizačného a personálneho zabezpečenia.

b) sledovať evidenciu pracovnej a mimopracovnej úrazovosti, chorôb z povolania a vyjadrovať sa k odškodňovaniu pracovných úrazov; Vyšetrovať a spracúvať agendu pracovných úrazov v spolupráci s vedúcimi zamestnancami objednávateľa; zúčastňovať sa vyšetrovania ťažkých, smrteľných a hromadných pracovných úrazov u objednávateľa

c) navrhovať plány opráv, investícií, technického rozvoja, opatrenia, aby boli prednostne zaraďované akcie potrebné na zabezpečenie bezpečnosti a ochrany zdravia pri práci (ďalej aj ako „BOZP“); zúčastňovať sa rokovaní a úkonov v stavebných, kolaudačných a iných konaniach ako aj rokovaní a úkonov týkajúcich sa zmien užívania objektov objednávateľa a ich úprav.

d) sledovať nové poznatky vedy a techniky a planej legislatívy v oblasti BOZP a informovať o nich objednávateľa a podľa nich vykonávať technické a organizačné opatrenia na zabezpečenie BOZP,

e) aktualizovať, viesť a udržiavať ustanovenú dokumentáciu v súlade s aktuálnym stavom a platnou legislatívou,

f) zúčastňovať sa kontroly vykonávanej štátnym dozorom BOZP,

g) vypracovať odborné stanoviská k materiálom v oblasti BOZP v lehote určenej objednávateľom.

2. Podľa zákona č. 314/2001 Z. z. o ochrane pred požiarmi v platnom znení:

a) vykonávanie preventívnych protipožiarnych prehliadok na pracoviskách objednávateľa v priestoroch nasledovných objektov:

1. Dom kultúry Ružinov, Ružinovská 28, Bratislava 820 09

2. Spoločenský dom Prievoz, Kaštieľska 30, Bratislava 821 05

3. Spoločenský dom Nivy, Súťažná 18, Bratislava 821 08

4. Spoločenský dom Trávniky, Nevädzová 4, Bratislava 821 01

b) určovanie miest so zvýšeným nebezpečenstvom vzniku požiaru a počet členov protipožiarnych hliadok v objektoch a na pracoviskách objednávateľa,

c) vykonávanie školenia o ochrane pred požiarmi a odbornej prípravy protipožiarnych hliadok,

d) vypracovávanie, vedenie a udržiavanie dokumentácie ochrany pred požiarmi v súlade so skutkovým stavom,

e) určovanie požiadaviek na protipožiarnu bezpečnosť pri užívaní stavby a pri zmene v užívaní stavby a vypracovanie dokumentácie o požiarnobezpečnostnej charakteristike užívanej stavby

f) zúčastňovanie sa kontroly vykonávanej štátnym dozorom PO,

g) činnosti nad rámec funkcie technika požiarnej ochrany:

1. zaistenie dodávateľov na vykonanie kontrol a opráv požiarno-technických zariadení
2. spolupráca na odstránení
3. zúčastňovanie sa na cvičných požiarnych poplachov, spracúvanie dokumentácie a riadenie cvičenia.

3. Podľa zákona č. 355/2007 Z. z. o ochrane, podpore a rozvoji verejného zdravia v platnom znení

a) dohľad nad pracovnými podmienkami

b) hodnotenie faktorov práce a pracovného prostredia a spôsob vykonávania práce z hľadiska ich možného vplyvu na zdravie zamestnancov,

c) zisťovanie expozície zamestnancov faktorom práce a pracovného prostredia a ich možné kombinované účinky na zdravie,

d) hodnotenie zdravotných rizík, ktoré ohrozujú zdravie zamestnancov pri práci a podieľanie sa na vypracovaní posudku o rizikách pre zamestnávateľa, navrhovanie opatrení objednávateľovi na zníženie alebo odstránenie rizík,

e) vypracúvanie návrhov na zaradenie prác do kategórií z hľadiska zdravotných rizík,

f) podporovanie prispôsobovania práce a pracovných podmienok zamestnancom z hľadiska ochrany zdravia,

g) poskytovanie primeraného poradenstva objednávateľovi a zamestnancom pri

1. plánovaní a organizácii práce a odpočinku zamestnancov vrátane usporiadania pracovísk a pracovných miest a spôsobu výkonu práce z hľadiska ochrany zdravia,

2. ochrane zdravia pred nepriaznivým vplyvom faktorov práce a pracovného prostredia alebo technológií, ktoré sa používajú alebo plánujú používať,

3. ochrane a kladnom ovplyvňovaní zdravia, hygiene, fyziológii práce, psychológii práce a ergonómii,

g) zúčastňovanie sa na

1. vypracúvaní programov ochrany a podpory zdravia zamestnancov, na zlepšovaní pracovných podmienok a na vyhodnocovaní nových zariadení a technológií zo zdravotného hľadiska,

2. činnostiach spojených so zaraďovaním zamestnancov na pracovnú rehabilitáciu,

3. rozboroch pracovnej neschopnosti, chorôb z povolania a ochorení súvisiacich s prácou,

4. organizovaní systému prvej pomoci, ak ide o ohrozenie života alebo zdravia zamestnancov,

5. organizovaní vzdelávania vybraných zamestnancov na poskytovanie prvej pomoci alebo vzdeláva vybraných zamestnancov na poskytovanie prvej pomoci,

6. zabezpečovaní rekondičného pobytu,

h) spolupracovanie pri poskytovaní informácií, vzdelávania a výchovy v oblasti ochrany a kladného ovplyvňovania zdravia, hygieny, fyziológie, psychológie práce a ergonómii.

**Článok V**

**Práva a povinnosti objednávateľa**

5.1 Objednávateľ je povinný:

a) poskytovať dodávateľovi všetku potrebnú súčinnosť, najmä poskytovať včas všetky podklady a informácie týkajúce sa objednávateľa, organizácie a organizačných zmien, ktoré sú potrebné na účely plnenia tejto zmluvy,

b) umožniť dodávateľovi vstup na všetky pracoviská objednávateľa,

c) oznámiť dodávateľovi v lehote 5 dní pred nástupom do práce nástup nových zamestnancov do práce za účelom ich preškolenia,

d) zabezpečiť priestory na školenie,

5.2 Objednávateľ je oprávnený kedykoľvek kontrolovať výkon činností dodávateľa podľa tejto zmluvy a žiadať ho o poskytnutie informácií týkajúcich sa plnenia tejto zmluvy.

**Článok VI**

**Odplata a platobné podmienky**

6.1 Objednávateľ sa zaväzuje platiť za výkon činností dodávateľa podľa tejto zmluvy dodávateľovi odplatu vo výške \_\_\_\_\_\_\_\_\_\_\_,- EUR \_\_\_\_\_\_\_\_ mesačne. Odplata sa uhrádza pozadu, t.j. do 20 dní po uplynutí kalendárneho mesiaca, za ktorý sa platí, a to za predpokladu, že faktúra dodávateľa je doručená objednávateľovi najneskôr v piaty deň mesiaca nasledujúceho po mesiaci, za ktorý sa odplata platí. V prípade omeškania dodávateľa s doručením faktúry sa lehota splatnosti odplaty primerane predlžuje.

6.2 Výška odplaty vychádza z víťaznej cenovej ponuky dodávateľa vo verejnom obstarávaní organizovanom objednávateľom.

6.3 K odplate sa uplatňuje DPH v zmysle zákona.

6.4 Faktúra musí mať všetky náležitosti stanovené príslušnou platnou legislatívou. V prípade, že faktúra bude obsahovať nesprávne alebo neúplné údaje je objednávateľ oprávnený túto faktúru vrátiť na prepracovanie, pričom o dobu do jej doručenia sa primerane upravuje lehota splatnosti odplaty.

6.5 Odplata podľa bodu 6.1 je konečná, zahŕňa všetky činnosti podľa tejto zmluvy a výslovne sa určuje, že dodávateľ nemá nárok na akékoľvek ďalšie plnenie či náhradu (náhrada nákladov, hotových výdavkov a pod.).

**Článok VII**

**Miesto a čas plnenia, kontaktné osoby**

7.1 Miesto plnenia predmetu zmluvy sú:

1. Dom kultúry Ružinov, Ružinovská 28, Bratislava 820 09

2. Spoločenský dom Prievoz, Kaštielska 30, Bratislava 821 05

3. Spoločenský dom Nivy, Súťažná 18, Bratislava 821 08

4. Spoločenský dom Trávniky, Nevädzová 4, Bratislava 821 01

7.2 Zmluva sa uzatvára na dobu určitú, a to od 01.03.2022 do 31.12.2023.

7.3 Kontakt s objednávateľom budú zabezpečovať:

BOZP: \_\_\_\_\_\_\_\_\_\_\_\_\_\_\_

TPO: \_\_\_\_\_\_\_\_\_\_\_\_\_\_\_

PZS: \_\_\_\_\_\_\_\_\_\_\_\_\_\_\_

**Článok VIII**

**Zodpovednosť**

8.1 Dodávateľ zodpovedá objednávateľovi za porušenie jeho príkazov súvisiacich s plnením tejto zmluvy, ibaže ide o prípad odvracania hroziacej škody.

8.2 Dodávateľ zodpovedá objednávateľovi za poškodenie a/alebo stratu veci zverenej mu v súvislosti s plnením tejto zmluvy.

8.3 Zmluvné strany sa zaväzujú dodržať mlčanlivosť o všetkých skutočnostiach, ktoré sa pri svojej spolupráci dozvedia a ktorých zverejnenie by bolo v rozpore so záujmami druhej strany.

8.4 Dodávateľ nezodpovedá za prípadné škody vzniknuté v príčinnej súvislosti s poskytnutím nesprávnych, oneskorených alebo neúplných informácií zo strany objednávateľa.

8.5 Dodávateľ je povinný pri plnení tejto zmluvy postupovať s odbornou starostlivosťou.

8.6 Dodávateľ sa zväzuje chrániť práva a oprávnené záujmy objednávateľa v rámci platných právnych predpisov a riadiť sa jeho príslušnými pokynmi súvisiacimi pri plnení tejto zmluvy a postupovať v súlade so záujmami objednávateľa.

8.8 Veci zverené dodávateľovi v súvislosti s plnením tejto zmluvy, ako i veci získané pre objednávateľa pri plnení tejto zmluvy sú vlastníctvom objednávateľa. Dodávateľ je povinný ich starostlivo uchovávať.

**Článok IX**

**Ukončenie zmluvy**

9.1 Táto zmluva končí uplynutím doby jej trvania, na základe písomnej dohody zmluvných strán alebo na základe výpovede podľa bodu 9.2 tejto zmluvy, alebo na základe odstúpenia objednávateľa od tejto zmluvy podľa bodu 9.3 tejto zmluvy.

9.2 Každá zo zmluvných strán má právo vypovedať túto zmluvu kedykoľvek i bez uvedenia dôvodu. Výpovedná doba je trojmesačná a začína plynúť prvým dňom mesiaca nasledujúceho po mesiaci, v ktorom bola výpoveď druhej zmluvnej strane doručená.

9.3 Objednávateľ je oprávnený odstúpiť od tejto zmluvy v prípade, ak dodávateľ porušil ustanovenia tejto zmluvy, resp. ustanovenia právnych predpisov súvisiacich s touto zmluvou a nevykonal nápravu ani v lehote 7 dní odo dňa doručenia písomnej výzvy objednávateľa na vykonanie nápravy.

**Článok X**

**Záverečné ustanovenia**

10.1 Túto zmluvu možno meniť a dopĺňať len formou číslovaných písomných dodatkov podpísaných obomi zmluvnými stranami.

10.2 Táto zmluva sa vyhotovuje v štyroch výtlačkoch (4) rovnopisoch, tri pre objednávateľa a jeden pre dodávateľa.

10.3 Táto zmluva nadobúda platnosť dňom podpisu obomi zmluvnými stranami.

10.4 Táto zmluva je povinne zverejňovanou zmluvou podľa ust. § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov. Zmluva nadobúda účinnosť dňom nasledujúcim po dni jej zverejnenia na webovom sídle objednávateľa, kde sa zverejňuje v plnom rozsahu.

10.5Zmluvné strany vyhlasujú, že sú spôsobilé na právne úkony, ich zmluvná voľnosť nie je obmedzená, zmluvu uzatvorili po vzájomnej dohode na základe ich slobodnej a vážnej vôle, ktorú prejavili určite a zrozumiteľne, zmluvu neuzavreli v tiesni ani za nápadne nevýhodných podmienok, zmluva je urobená v predpísanej forme, zmluvu si pred jej podpísaním prečítali a na znak súhlasu ju podpísali.

10.6 Práva a povinnosti zmluvných strán touto zmluvou výslovne neupravené sa riadia Obchodným zákonníkom a ostatnými súvisiacimi všeobecne záväznými predpismi.

Prílohy:

* doklady preukazujúce splnenie podmienok podľa článku III tejto zmluvy

Objednávateľ: Dodávateľ:

V \_\_\_\_\_\_\_\_\_ dňa \_\_\_\_\_\_\_\_\_\_ V \_\_\_\_\_\_\_\_\_ dňa \_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

CULTUS Ružinov, a.s.

Ing. František Fabián, predseda predstavenstva

V \_\_\_\_\_\_\_\_\_ dňa \_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

CULTUS Ružinov, a.s.

\_\_\_\_\_\_\_\_\_\_\_, členka predstavenstva